En latín bi heba quatre conchugacions con os suyos quatre infinitivos. Seguindo con una tendencia propia d'o ibero-romanz, as conchugacions 2º y 3º latina, as con con e (-ēre a 2º y -ĕre a 3º) se fusionoron pasando os verbos d'a tercera ta la segunda, a diferiencia d'o que se desvinió en as atras luengas neolatinas. En as atras luengas neolatinas permaneixió a diferiencia entre ixas conchugacions con e y d'esta traza en as luengas galo-romances bi ha infitivos en -re, (que trobamos tamién en benasqués).